Oulun kasarmilla
Marssin tapaan.

 1. Lauletaanpa me nuoret pojat
 Tämän talon kunniaksi.
 Ettei kävis’ täällä olo
 Meille tukalaksi.

 2. Sinisilmälammen rannalla
 On tämä poika kasvatettu.
 Suomensaaren vartijaksi
 Olen minä opetettu.

 3. Ai, sano pappa ja ai, sano mamma,
 Kun pojat ovat hajallansa,
 Kun niit’ on tukkijoella
 Ja Oulun kasarmilla.

 4. Liian ankara Suomen pojille
 Oli ruumin sotaherra,
 Kun se ei antanut arpaa nostaa,
 Kun yhen ainuan kerran.

 5. Terveistä nuorista pojista tehhään
 Ruunulle sotureita,
 Vaan noista ruunun raakkiloista
 Tytöille riijareita.

 6. Eikä niitä poikia sotahan viijä,
 Vaan niitä opetettaan.
 Kolomeksi vuojeksi heilinsä kanssa
 Riijaus lopetettaan.

 7. Läheppäs pappa nyt viimeisen kerran
 Varsaasi valjastammaan,
 Kun poikasi viijään kolomeksi vuojeksi
 Päätänsä paljastammaan.

 8. Pappa ja mamma ja nuorin veli
 Jäi kotiani varjelemmaan;
 Itte mä läksin kolomeksi vuojeksi
 Ruunua palvelemmaan.

 9. Oulun kasarmi on rakennettu
 Paikalle parahalle,
 Kun se on jokitörmällä
 Ja hietikkokankahalla!

 10. Oulun kasarmilta ei kuulu
 Itku eikä nauru,
 Vaan sieltä kuuluu signaalin soitto
 Ja sotilaspoikain laulu.

 11. Ei täällä herroja hellitä,
 Eikä poikia pahoin piellä.
 Sama on kohtelu kaikilla
 Ja ruumin puku päällä.

 12. Yhdeksältä iltasella
 Signalisti soittaa.
 Silloin kaikki kaupungilta
 Kasarmille koittaa.

 13. Päivystäjä harjoittaa
 Asentoa ja ojennusta,
 Silloin seison suorana
 Ja kuuntelen komennusta.

 14. Oulun poikain olokapäälle
 On numero nelijä lyöty.
 Vähä se on mitä toinen poika
 Mun heilistäni hyötyy.

 15. Poijat ne marssii Oulun torilla
 Komiassa asennossa.
 Lomalla ne kättänsä levähyttää
 Heilinsä kainalossa.

 16. Ei meitä surulla ruokita
 Se on ilo, joka elättelee.
 Kun maantietä kuljen ja kivääriä kannan,
 Niin laulu se helähtelee.

 17. Kivääri on kirkas kuin aurinko.
 Jota kantelen olallani.
 Hei, tyttö on nätti kuin taivaan tähti,
 Joka kävelee mun rinnallani!

 18. Astele poikani iloisasti
 Ja huolesi kauvaksi jätä.
 Kun kivväärit välkkää ja torvet ne soi,
 Onpa iloista elämätä!

 19. Täällä me olemme ottamassa
 Tuota oppia komiata,
 Että me voisimme puolustaa
 Tätä armasta isäinmaata.

 20. Isäimme verellä on Suomen maata
 Niin monasti kostutettu.
 Urhojen maassa on näitäkin poikia
 Miehiksi opetettu.

 21. Harvoinpa nähhään näin komijoita poikia
 Ajalla kuluvalla.
 Kun niitä nähhään tukkijoella
 Ja Oulun kasarmilla.

Anonyymi